અત્યાર સુધી અહીં સામાન્ય દિવસોમાં સવારે મંગળા આરતી બાદ ભગવાનને બાળભોગ, શણગારભોગ અને ગોવાળભોગ એમ ત્રણ ભોગ અલગઅલગ સમયે ધરાવવામાં આવતા હતા. સામાન્ય રીતે ડાકોરમાં દર્શનાર્થીઓની ભીડ રહેતી જ હોય છે પરંતુ રવિવાર, તહેવારના દિવસો, પૂનમ તેમજ મનોરથ સમયે ખૂબ જ ભીડ વધી જતી હોય છે. તેથી આવા દિવસોમાં ત્રણેય ભોગ એક સાથે ધરાવવાનો નિયમ હતો જેથી વધુ ને વધુ દર્શનાર્થીઓને દર્શન મળી રહે અને મંદિરમાં ભીડ ઓછી થાય.